กฎกระทรวงการแจ้งเพิ่มประเภทหรือชนิดของการประกอบกิจการโรงงานที่เกี่ยวเนื่องกับการประกอบกิจการโรงงานเดิม สำหรับโรงงานจำพวกที่ 3 พ.ศ. 2563
ประกาศวันที่ 2021-01-07

content: กฎกระทรวง การแจ้งเพิ่มประเภทหรือชนิดของการประกอบกิจการโรงงาน ที่เกี่ยวเนื่องกับการประกอบกิจการโรงงานเดิม สำหรับโรงงานจำพวกที่ ๓ พ.ศ. ๒๕๖๓
content: อาศัยอำนาจตามความในมาตรา ๖ วรรคหนึ่ง และมาตรา ๑๙/๑ วรรคสาม แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ผู้รับใบอนุญาตซึ่งประสงค์จะเพิ่มประเภทหรือชนิดของการประกอบกิจการโรงงานที่เกี่ยวเนื่องกับการประกอบกิจการโรงงานเดิมตามมาตรา ๑๙/๑ ให้แจ้งเป็นหนังสือต่อพนักงานเจ้าหน้าที่ไม่น้อยกว่าสิบห้าวันก่อนการดำเนินการ พร้อมด้วยข้อมูล เอกสาร หรือหลักฐาน ดังต่อไปนี้ (๑) กระบวนการผลิต (๒) วัตถุดิบ (๓)
sectionNo: 1
content: ผลิตภัณฑ์และวัตถุพลอยได้ (๔) มาตรการการบริหารจัดการสิ่งแวดล้อมและความปลอดภัย (๕) สิ่งปฏิกูลหรือวัสดุที่ไม่ใช้แล้ว (๖) การประเมินผลกระทบสิ่งแวดล้อม การเพิ่มประเภทหรือชนิดของการประกอบกิจการโรงงานที่เกี่ยวเนื่องกับการประกอบกิจการโรงงานเดิมตามวรรคหนึ่ง
sectionNo: 1
content: ต้องเป็นไปตามหลักเกณฑ์และวิธีการที่รัฐมนตรีประกาศกำหนดตามมาตรา ๑๙/๑ วรรคสอง
sectionNo: 2
content: ข้อ ๒ ภายในห้าวันนับแต่วันที่ได้รับแจ้ง หากพนักงานเจ้าหน้าที่เห็นว่าการแจ้ง หรือข้อมูล เอกสาร หรือหลักฐานตามข้อ ๑ ไม่ถูกต้องหรือยังขาดข้อมูล เอกสาร หรือหลักฐานใด ให้พนักงานเจ้าหน้าที่บันทึกความบกพร่องนั้นไว้และแจ้งให้ผู้แจ้งดำเนินการแก้ไขให้แล้วเสร็จภายในระยะเวลาที่กำหนด
sectionNo: 2
content: ในกรณีที่การแจ้งมิได้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรมหรือสำนักงานอุตสาหกรรมจังหวัด ให้พนักงานเจ้าหน้าที่และผู้แจ้งลงนามไว้ในบันทึกนั้นด้วย ในกรณีที่ผู้แจ้งไม่ดำเนินการตามที่พนักงานเจ้าหน้าที่ได้แจ้งตามวรรคหนึ่ง
sectionNo: 2
content: ให้ถือว่าผู้แจ้งไม่ประสงค์จะดำเนินการต่อไป และให้พนักงานเจ้าหน้าที่จำหน่ายเรื่องออกจากสารบบ เมื่อพนักงานเจ้าหน้าที่ได้รับแจ้งพร้อมด้วยข้อมูล เอกสาร หรือหลักฐานถูกต้องและครบถ้วน และเป็นไปตามหลักเกณฑ์และวิธีการที่รัฐมนตรีประกาศกำหนดตามมาตรา ๑๙/๑ วรรคสอง แล้ว
sectionNo: 2
content: ให้ออกหนังสือรับแจ้งการเพิ่มประเภทหรือชนิดของการประกอบกิจการโรงงานที่เกี่ยวเนื่องกับการประกอบกิจการโรงงานเดิมตามมาตรา ๑๙/๑ แก่ผู้แจ้งไว้เป็นหลักฐานภายในสิบวันนับแต่วันที่ได้รับแจ้ง ในกรณีที่พนักงานเจ้าหน้าที่ตรวจสอบข้อมูล เอกสาร หรือหลักฐานตามข้อ ๑ แล้ว
sectionNo: 2
content: เห็นว่ามิใช่กรณีการเพิ่มประเภทหรือชนิดของการประกอบกิจการโรงงานที่เกี่ยวเนื่องกับการประกอบกิจการโรงงานเดิมตามมาตรา ๑๙/๑ ให้มีคำสั่งไม่รับแจ้ง พร้อมทั้งแจ้งเหตุผลและสิทธิในการอุทธรณ์ให้ผู้แจ้งทราบด้วย
sectionNo: 3
content: ข้อ ๓ การแจ้งและการออกหนังสือรับแจ้งตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรม หรือสำนักงานอุตสาหกรรมจังหวัดเป็นหลัก ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้
sectionNo: 3
content: ให้การดำเนินการดังกล่าวกระทำ ณ สถานที่ ดังต่อไปนี้ (๑) โรงงานในเขตกรุงเทพมหานคร ให้กระทำ ณ กรมโรงงานอุตสาหกรรม (๒) โรงงานในเขตจังหวัดอื่น ให้กระทำ ณ สำนักงานอุตสาหกรรมจังหวัด
content: ให้ไว้ ณ วันที่ ๒๒ ธันวาคม พ.ศ. ๒๕๖๓ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙/๑ วรรคสาม แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒
content: บัญญัติให้การแจ้งเพิ่มประเภทหรือชนิดของการประกอบกิจการโรงงานที่เกี่ยวเนื่องกับการประกอบกิจการโรงงานเดิมเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้